Diari Oficial de la Generalitat Valenciana


Sumari del DOGV 3237, del 07-05-1998 (1998/2548)

ORDRE de 9 de març de 1998, de la Conselleria de Cultura, Educació i Ciència, per la qual s’autoritza el centre docent britànic a Espanya anomenat British «School of Vila-real», de Vila-real (Castelló).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2548


Data del document
:   09-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 9 de març de 1998, de la Conselleria de Cultura, Educació i Ciència, per la qual s'autoritza el centre docent britànic a Espanya anomenat ?British School of Vila-real?, de Vila-real (Castelló). [1998/X2548]
  
L'expedient l'ha iniciat el representant de la mercantil Colegio Británico de Vila-real, SL, en sol·licitud d'autorització d'un centre britànic per a alumnes espanyols i estrangers.
  
Atès que obra en l'expedient el certificat del British Council i de l'Ambaixada Britànica a Madrid, on consta l'autorització temporal britànica per a 200 alumnes, des del curs de Nursery (3 anys) fins el Year 2 (7 anys d'edat) del currículum nacional d'Anglaterra i País de Gal·les. Aquesta autorització es fa fins el 31 de desembre de 1998, moment en què la seua pròrroga dependrà d'una inspecció posterior.
  
Atès l'informe favorable de la Unitat Tècnica de Construccions, i que el titular del centre ha aportat un compromís d'aportar la relació de professors que impartiran els ensenyaments de llengua i cultura espanyola quan es pose en funcionament els cursos corresponents al nivell d'Educació Primària espanyol.
  
Vists la Llei Orgànica 8/1985, de 3 de juliol, (BOE de 4 de juliol), Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 806/1993, de 28 de maig (BOE de 23 de juny), sobre règim de centres estrangers a Espanya, i la resta de la legislació general que hi resulte aplicable.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar el funcionament temporal fins el 31 de desembre de 1998, del centre docent privat britànic anomenat ?British School of Vila-real?, de Vila-real, en els termes i condicions que a continuació s'indiquen:
  
Centre: British School of Vila-real
  
Codi: 70116757
  
Adreça: Carretera de Vila-real a Borriana, 3r. Sedeny, partida Carinyena
  
Localitat: Vila-real
  
Província: Castelló
  
Titular: Colegio Británico de Vila-real, SL.
  
Ensenyaments autoritzats: currículum nacional d'Anglaterra i País de Gal·les.
  
Amb caràcter temporal fins el 31 de desembre de 1998 des del curs de Nursery (3 anys d'edat) fins el Year 2 (7 anys d'edat) amb una capacitat conjunta de 200 llocs escolars. L'autorització definitiva d'aquests cursos resta condicionada al que resulte de l'informe de la inspecció britànica.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyols, així com la llengua pròpia de la Comunitat Valenciana, establerts per l'administració Educativa, d'acord amb el que es disposa a l'article 11 i la disposició transitòria segona del Reial Decret 806/1993.
  
DISPOSICIÓ ADDICIONAL
  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, la persona interessada podrà interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la data de la notificació d'aquesta ordre. Abans de la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 9 de març de 1998
  
El conseller de Cultura, Educació i Ciència,